— Калі я быў у камандзіроўках, то бачыў аб’екты буккросінгу ў Осла, Стакгольме, Франкфурце-на-Одэры. Па форме яны былі разнастайныя. Недзе гэта аўтамабільны трэлер, недзе — драўляны альбо каменны павільён. Пасля ўбачанага задумаў зрабіць такое і ў Кобрыне, — прызнаўся галоўны ініцыятар буккросінгавага праекта ў нашым горадзе намеснік старшыні Кобрынскага райвыканкама Валянцін Трубчык. — Дызайн-праект быў выкананы спецыялістамі політэхнічнага каледжа, а непасрэдна саму альтанку вырабілі ў Кобрынскай ЖКГ.